_:nc6043f277bb8483e8b7248e7d5a2f765xb0
<http://schema.org/articleBody>
"Kaikki keltarauhashormonivalmisteet sisältävät vain yhtä hormonia, keltarauhashormonia. Valmisteiden hormoni on synteettinen, luonnon keltarauhashormonia (progesteroni) jäljittelevä johdos ns. progestiini. Käytössä on useita eri progestiineja, jotka eroavat toisistaan mm. vaikutuksiltaan miessukuhormoniaineenvaihduntaan ja nestetasapainoon.\nKaikkien keltarauhashormonivalmisteiden ehkäisyteho perustuu ainakin kohdunkaulan liman sitkeytymiseen siittiöitä läpäisemättömäksi, mutta myös munarakkulan kehitys ja munasolun irtoaminen eli ovulaatio estyvät joillakin valmisteilla jopa täydellisesti. Kohdunsisäinen hormonikierukka vaikuttaa ennen kaikkea kohdun limakalvolla. Eri keltarauhashormonivalmisteet eroavat ovulaation estotehossaan huomattavasti, millä on vaikutusta ehkäisytehoon.\n\nKeltarauhashormonin vaikutus kohdunkaulanlimaan kehittyy jo puolessa tunnissa, mutta häviää myös nopeasti, jos keltarauhashormonia ei oteta. Tämä on tärkein syy, miksi pelkkää keltarauhashormonia sisältävät ns. perinteiset minipillerit  pitää muistaa ottaa hyvin säännöllisesti. Niissä unohtamisen “aikaikkuna” on vain 3 tuntia, eli jos tabletin ottaa tässä ajassa, ehkäisyteho säilyy.\nYhden minipillerin ehkäisyvaikutus perustuu ennen kaikkea ovulaation estoon ja sen ehkäisyteho on verrattavissa yhdistelmäehkäisytabletteihin. Siten myös unohtamisen “aikaikkuna” on 12 tuntia eli sama kuin yhdistelmäehkäisytableteilla.\nEdellä mainittuja pitkävaikutteisempia keltarauhashormonivalmisteita ovat ehkäisyimplantaatti, hormonikierukka  ja ehkäisyruiske.\nKeltarauhashormonivalmisteiden edut\nKeltarauhashormonivalmisteilla ei luonnollisestikaan ole estrogeenin mahdollisia haittavaikutuksia, minkä vuoksi ne sopivat myös niille, joille yhdistelmäehkäisyvalmisteet eivät sovi. Tällaisia tilanteita voivat olla mm. tupakointi ja yli 35 vuoden ikä, verenpainetauti  tai migreeni. Myös keltarauhashormonilla on vaikutusta verenpaineeseen ja migreeniin, mutta käytännössä yhdistelmäehkäisyvalmisteen aiheuttama taudin paheneminen korjautuu useimmiten keltarauhashormonivalmisteen aikana.\nJoillekin naisille mikään yhdistelmäehkäisyvalmiste ei tunnu sopivan useiden merkkien kokeilusta huolimatta. Tällöin on syytä kokeilla keltarauhashormonivalmisteita. On huomattava, että niidenkin kesken on eroja käytetystä keltarauhashormonista ja antotavasta riippuen.\nTerve nainen voi huoletta käyttää keltarauhashormonivalmisteita vaihdevuosiin saakka. Keltarauhashormonivalmisteet soveltuvat myös imettävän naisen ehkäisyksi.\nKeltarauhashormonivalmisteiden haitat\nKeltarauhashormonivalmisteet aiheuttavat useimmille naisille eriasteista kuukautisten epäsäännöllisyyttä. Tämä voi olla tiputteluvuotoa, kuukautisten poisjäämistä, harvenemista tai tihentymistä. Keltarauhashormonivalmisteita käytettäessä vuodot yleensä kuitenkin niukkenevat. Vuotojen epäsäännöllisyys on niin tavallisia, että niihin tulee varautua jo kyseistä ehkäisyä aloitettaessa. Jotkut kokevat kuukautisten poisjäämisen ongelmallisimmaksi, koska se herättää epäilyn alkaneesta raskaudesta – joillekin se on mieluinen tilanne.\nVarsinkin ensimmäisten käyttökuukausien aikana voi esiintyä hormonaalisia sivuvaikutuksia, kuten päänsärkyä, rintojen pingotusta sekä painon, mielialan ja sukupuolihalun vaihtelua. Myös iho voi rasvoittua tai kuivua.\nVaikka osa keltarauhashormonivalmisteista on ollut jo pitkään käytössä (minipillerit, ehkäisyruiske), ei niiden osuudesta laskimo- tai valtimotukoksiin ole tarkkaa tietoa.\nKeltarauhashormonivalmisteiden ei ole osoitettu lisäävän syöpäsairauksia.\nKeltarauhashormonivalmisteet, jotka eivät estä säännönmukaisesti ovulaatiota, eivät estä kohdunulkopuolisia raskauksia yhtä hyvin kuin yhdistelmäehkäisyvalmisteet.\nKenelle keltarauhashormonivalmisteet eivät sovi\nKeltarauhashormonivalmisteiden vasta-aiheita ovat:\n,raskaus, tai raskausepäily,rintasyöpä,vaikeat aktiiviset maksasairaudetselvittämätön verenvuoto synnyttimistäsairastettu aivo-  tai ,sydänveritulppa, tai äskettäin sairastettu ,syvä laskimotukos,\nLääkeyhteisvaikutukset keltarauhashormonivalmiste-ehkäisyn aikana\nKeltarauhashormoniehkäisyn tehoon voivat vaikuttaa osittain samat lääkkeet kuin yhdistelmäehkäisyvalmisteisiinkin, eivät kuitenkaan laajakirjoiset antibiootit, kuten yhdistelmäehkäisyvalmisteiden kohdalla. Ks. Lääkkeiden ja rohdosten käyttö yhdistelmäehkäisyn yhteydessä"
<https://www.terve.fi/tekijat/polyvore>